Tvivlsomt med dom Efter proceduren i dag, er det højst tvivlsomt, om der nogensinde kan fældes dom over en drabsmand i sagen. Rimelig tvivl Et af grundprincipperne i det danske retssystem er at enhver rimelig tvivl skal komme den tiltalte til gode. Efter seks dage med retsmøder og et utal af førte vidner er det nærmest umuligt at danne sig et fuldstændig klart billede af hvad der egentlig skete, da Hanne Lene Flachmeyer blev dræbt her på Hjedsbækvej i Suldrup sidste år. Ord mod ord Der er langt hen af vejen tale om ord mod ord - datterens mod farens - hvilket også kom tydeligt frem under dagens procedure. Frifindelse? Hvis den 38-årige datter bliver frifundet er det langt fra ensbetydende med at hendes far kan dømmes. En sådan sag vil nemlig med stor sandsynlighed skulle afgøres på et lige så uklart grundlag, som det er tilfældet nu. Der falder dom torsdag.

Opsummering:
Den opsigtsvækkende drabssag fra Suldrup, hvor en 38-årig kvinde er tiltalt for at have dræbt sin mor, nærmer sig sin afslutning.